stanford-oval/wikipedia huggingface dataset:
CubeSat
Cubesat-historiaa > Suunnitelmia

Heinäkuussa 2010 astronautti T. Kopran vieraillessa Aalto-yliopistossa ilmoitettiin, että TKK oli suunnittelemassa vuonna 2013 laukaistavaa nanosatelliittia, Aalto-1.. Laukaisuajankohdaksi arvioitiin vuotta 2014, mutta suunnitelma toteutui vasta kesäkuussa 2017.
Eteläkorealainen taiteilija Song Hojun rakensi kuudessa vuodessa elektroniikkayritysten jätteistä keräämistään komponenteista ja 500 dollarilla ostamistaan komponenteista pienen Cubesatin, jonka hän aikoaa laukaista jonkin kantoraketin kyydissä vuoden 2012 lopussa, tosin laukaisu maksaa kymmeniä tuhansia dollareita.
Vuoden 2011 puolivälissä piti lähteä intialaisella PSLV-kantoraketilla myös BRITE-Cubesat, joka on Itävallan, Puolan ja Kanadan yhteinen satelliittihanke. Tämä lento voi toteutua vuonna 2012.
NASA on ilmoitti aikoinaan halustaan laukaista Planetary Societyn LightSail-1-satelliitti avaruuteen vuonna 2011. Tämä myöhästynyt laukaisu voi tapahtua vuonna 2012.
SADAF SAT-satelliitti, jonka toteutti Pakistan Student Satellite Program, piti laukaista avaruuteen vuonna 2011. Hankkeessa on mukana useita yliopistoja. Projekti alkoi vuonna 2007. Tämä laukaisu voi tapahtua vuonna 2012.
Englannin avaruusjärjestö päätti kesällä 2010 rahoittaa UKube-1-nanosatelliitin (5 kg) toteutuksen. Se on Englannin ensimmäinen Cubesat. Se piti laukaista vuoden 2011 jälkipuolella. Toisin kuin monissa muissa maissa, satelliittia ei rakenna yliopisto vaan Clyde Space -niminen skotlantilainen yritys.
AMSAT UK:n eli englantilaisten radioamatöörien FUNcube laukaistaneen vuoden 2012 jälkipuolella.
Cubesat-historiaa > Cubesatit, jotka olivat kehitteillä vuonna 2011, mutta joiden laukaisuvuosi on tuntematon

Vuonna 2010 Yhdysvaltain ilmavoimat tilasi kaksi Cubesat-satelliittia avaruussäämittauksiin.
TJ3Sat, Thomas Jefferson High School for Science and Technology eli lukio tai peruskoulu, Alexandria, Yhdysvallat. TJ³Sat.
BillikenSat-II, Saint Louis University, Yhdysvallat
AubieSat-1, Auburn University, Yhdysvallat
RyeSat der Ryerson University, Kanada
TIsat-1, italiankielinen ammattikorkeakoulu (SUPSI), Sveitsi
DTUsat-2, Tanskan teknillinen yliopisto
CASsat, University of Sydney ja University of Technology, Sydney, Australia
HeidelSat, SRH Hochschule Heidelberg, Saksa
Hermes, University of Colorado at Boulder, Yhdysvallat
ION1 ja ION2, University of Illinois at Urbana-Champaign, Yhdysvallat
MEROPE, Montana State University, Yhdysvallat
KySat, 5 yliopistoa Kentuckyssä, Yhdysvallat
İTÜ pSAT I, Istanbulin teknillinen yliopisto, Turkki
STARD CubeSat Projekt (SOMP), Dresdenin teknillinen yliopisto, Saksa
INSAT-1 ja INSAT-2, Israel Aerospace Industries, Israeli Nano Satellite Association
MOVE, Münchenin teknillinen yliopisto, Saksa
BeeSat-2 ja BeeSat-3, Berliinin teknillinen korkeakoulu, Saksa
UWE-3, Universität Würzburg, Saksa
OUFTI-1, Université de Liège, Belgia
ALL-STAR, alkaen syksyllä 2010, Lockheed-Martin ja Colorado Space Grant Consortium. Ideana insinöörien koulutus.
COMPASS-2, Aachenin ammattikorkeakoulu, satelliitti oli miltei valmis vuoden 2009 lopulla?
Yhdysvallat laukaisee vuosina 2014-2016 kaikkiaan 24 Cubesatia NASAn "CubeSat Launch Initiative"-ohjelman (CSLI) puitteissa. Yksi näistä on NASA Amesin EcAMSat-satelliitin, joka tutkii mm. kolibakteereita avaruusolosuhteissa.
Laukaisimet

Vuonna 2010 Yhdysvaltain armeija kehitti 20 kg hyötykuorman kiertoradalla nostavaa kantorakettia (Multipurpose Nanomissile System), jota aiotaan käyttää lukuisten hyvin pienten (muutama nanosatelliitti tai kymmeniä pikosatelliitteja) satelliittien laukaisuun. Yhdysvaltain maavoimat on tilannut kehitystyötä vuodesta 2008 alkaen Huntsvillessä toimivilta Colsa Corp. ja Dynetics Corp. yhtiöiltä 7 miljoonalla dollarilla ja aikoo panostaa 17 miljoonaa dollaria lisää. Tämä tuskin riittää kantoraketin kehittämiseen, mutta voi aikaansaada muiden samanlaisten kehitysprojektien alkamisen muualla maailmassa, vaikka nykyisillä pienillä kantoraketeilla pystytään laukaisemaan huokealla pieniä satelliitteja etenkin useiden satelliittien yhteislaukaisuissa.
Yhdysvalloissa on esitetty, että esim. suihkuhävittäjä voisi ohjuksella laukaista avaruuteen hyvin pieniä satelliitteja. Idea ei ole uusi, mutta aiemmin ei ole ollut käytössä yhden kilogramman painoisia satelliitteja, joiden kohdalla tällainen laukaisu voi olla helpompi toteuttaa kuin esim. Pegasus-laukaisu, joka vaatii suuren kuljetuskoneen laukaisualustakseen. Yksityinen yritys on vuonna 2011 harkinnut nanosatelliittien laukaisua ohjuksilla, jotka laukaistaan korkealla lentävästä Lockheed F-104 Starfighter-lentokoneesta.
Vuoden 2011 alussa Spaceflight Services ja Innovative Space Logistics BV mainostivat laukaisupalveluyhteistyöstään nimenomaan mikro- ja nanosatelliittien parissa, jossa markkina on jaettu siten, että Spaceflight Services myy Yhdysvalloissa ja toinen yhtiö EU:ssa. Spaceflight Services-yhtiön kotisivulta ei käy ilmi, mitä jos mitään kantorakettia yhtiö välittää. Eurooppalainen yhtiö on ilmeisesti välittänyt neljä Cubesatin intialaiseen kantorakettiin, joka laukaistiin vuonna 2009. Sen sivustolla on alustava aikataulu vuoteen 2014 asti Cubesat-satelliittien laukaisumahdollisuuksista venäläisillä, yhdysvaltalaisilla ja intialaisilla raketeilla. Helmikuussa 2012 NASA valitsi käydyn kisan perusteella 33 Cubesatia NASAn laukaisujen lisähyötykuormiksi, ts. yliopistot jne. saavat ilmaisen laukaisun NASAlta. Heinäkuussa 2012 Virgin Galactic-yhtiö teki Surrey Satellite Technology-yhtiön Yhdysvaltain yksikön kanssa yhteistyösopimuksen Virgin Galactic-yhtiön kaavaileman Launcher 1-laukaisimen optimoinnista Cubesat-satelliitteja varten.
NASA tukee yhdysvaltalaisia CubeSateja "Educational Launch of Nanosatellites" (ELaNa) projektinsa kautta, sen avulla yliopistot saavat ilmaisia laukaisuja NASAn tiedesatelliittilaukaisujen ohessa. Ensimmäinen tällainen oli GLORY-satelliitin laukaisu vuoden 2011 alussa. Elokuussa 2011 NASA aloitti uuden Cubesat-laukaisualoitteen. Kesällä 2012 NASA ilmoitti uudesta ilmaisten yhdysvaltalaisten Cubesat-laukaisujen sarjasta vuosina 2013–2016, aiemman aloiteensa rahoituksella NASA laukaiseen jopa 64 Cubesat-satelliittia lähivuosina.
Kesällä 2013 NASA ilmoitti sen kehittämän Cubesat-sovittimen olevan valmis käyttöön.
GENSO

ESA ja muutama muu iso avaruusjärjestö ovat luoneet avaruusalan International Space Education Board-koulutusfoorumin, jonka alla toimii GENSO-projekti (Global Educational Network for Satellite Operations), joka pyrkii edesauttamaan piensatelliittien kehittämistä opiskelijavoimin. GENSOa johtaa AMSAT ja ESAn Education office. Se mm. antaa mahdollisuuden käyttää toisen piensatelliittiprojektin maa-asemaa, jos oma maa-asema on rikki. GENSOn toiminta keskittyy maa-asemiin ja tietoliikenteeseen.
Uusia kuutioita

Esim. PQ-Gemini-satelliitit ovat kuution muotoisia, mutta niiden särmä on vain 5 cm ja ne painavat 120 grammaa.
Myös 6U-kokoisia (10 cm x 20 cm x 30 cm) Cubesat-satelliitteja on tekeillä, mm. Australiassa
Bostonin yliopisto on kehittämässä omaa suurempaa satelliittia, jonka alijärjestelmät olisivat (epäitsenäisiä) Cubesateja, projektin nimi on Boston University Student Satellite for Application and Training (BUSAT). Se on osa yhdysvaltalaista Reinventing Space-aloitetta, jossa pyritään saamaan aikaan enemmän satelliittilentoja vähemmällä rahoituksella.
CubeSatit ja Suomi

Aalto-1, aikanaan Suomen 1. satelliitti. Sen kehitystyö alkoi keväällä 2010. Sen hyötykuormaksi on kaavailtu optiikaa, säteilymittausta ja sähköpurje-demoa. Satelliitti laukaistaneen vuonna 2017. Myös Aalto-2-hanke on käynnissä, jolla tähdätään osallistumiseen belgialaisvetoiseen QB50-konstellaatioon, jossa on kymmeniä Cubesat-satelliitteja.
7.5.2013 ESTCube-1 lensi avaruuteen Vega-raketilla ja siitä tuli Viron 1. satelliitti. Ilmatieteen laitoksen sähköpurje on merkittävä osa tämän satelliitin hyötykuormaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kansainvälisen CubeSat-yhteisön sivusto mm. vuotuinen konferenssi Kaliforniassa, teknisiä ohjeita (englanniksi)
Michael's List of Cubesat Satellite Missions Kattava luettelo Cubesateista (englanniksi)
ESTCube-1
Jarmo Muukkonen

Jarmo Muukkonen (s. 17. marraskuuta 1966) on suomalainen entinen jääkiekkoilija. Hän pelasi vuodet 1992–1996 Kiekko-Espoon riveissä ja uransa kaksi viimeistä kauttaan 1996–1998 Elitserien-joukkue Västerås IK:ssa.
Hän toimii asianajajana Espoossa. Hän toimi ennen myös jääkiekon SM-liigan kurinpitopäällikkönä.
John Washington

| John Washington> Henkilötiedot |
| --- | --- |
Syntynyt: 1631 Englanti
Kuollut: 1677 Westmorelandin piirikunta, Virginia, Brittiläinen Amerikka
Ammatti:  Maanviljelijä poliitikko
Vanhemmat:  Lawrence Washington ja Amphillis Twigden Washington
Puoliso:  Anne Pope (1.), Anne Gerrard (2.), Frances Gerrard (3.)
Lapset:  Lawrence, John II ja Anne.
John Washington (1631 Englanti – 1677 Westmorelandin piirikunta, Virginia, Brittiläinen Amerikka) oli englantilais-virginialainen maanviljelijä ja poliitikko sekä Yhdysvaltojen ensimmäisen presidentin George Washingtonin iso-isoisä.
John Washingtonin vanhemmat olivat Lawrence ja Amphillis Twigden Washington. John asui lapsuutensa vanhempiensa kanssa Sulgrave-nimisen kylän lähellä noin 30 kilometrin päässä Oxfordista. Washingtonit omistivat kartanon sekä suuren maatilan. Englannin sisällissodassa he tukivat silloista kuningasta Kaarle I:tä. Sisällissodan päätyttyä sodan voittaneet parlamentalistit teloittivat Kaarle I:n ja kostivat häntä kannattaneille siviileille. Washingtonien kartano vallattiin ja he joutuivat pakenemaan Essexiin. Vuonna 1655 John Washington lähti yhdessä Edward Prescottin kanssa Virginiaan.
John Washington meni ensimmäisen kerran naimisiin Ann Popen kanssa, ja he saivat neljä lasta; Lawrencen, John II:n, Annin sekä yhden nykyisin tuntemattoman. Washingtonin vaimon Ann Popen kuoltua noin vuonna 1675 Washington meni naimisiin Ann Gerradin kanssa. Gerrad kuitenkin kuoli pian avioliiton jälkeen ja Washington meni vielä kolmannen kerran naimisiin, tällä kertaa Annin siskon Frances Gerradin kanssa. Washington kuitenkin kuoli itse vuonna 1677, alle vuosi viimeisimmän avioliittonsa jälkeen.
Jan Vyčítal

| Jan Vyčítal |
| --- | --- |
 Jan Vyčítal vuonna 2011
Henkilötiedot
Syntynyt: 8. maaliskuuta 1942 Praha, Böömin ja Määrin protektoraatti
Kuollut: 1. maaliskuuta 2020 (77 vuotta)
Ammatti:  laulaja, sanoittaja
Muusikko
Soittimet:  kitara
  [ Muokkaa Wikidatassa ] [ ohje ]  
Jan Vyčítal (8. maaliskuuta 1942 Praha, Böömin ja Määrin protektoraatti – 1. maaliskuuta 2020) oli tšekkiläinen countrylaulaja ja sanoittaja. Hän oli Greenhonsin perustajajäsen. Hän piirsi myös kansikuvia monille albumeille.
Vyčítal kuoli on  1. maaliskuuta 2020 77-vuotiaana.
Valikoitu diskografia

1990 Semtex
1992 Když sme opustili Prahu
1993 Pivní džip
1995 Modlitba za Wimpyho a Wabiho
1997 Zvířecí farma
1997 Nejhezčí písničky Honzy Vyčítala (jen vzpomínky poštmistrovic kluka...)
1999 Master serie
1999 V baru Zlatá Praha
2000 60 - Honza Vyčítal a Greenhorns
2003 Honza Vyčítal a Greenhorns - Dalas!
2006 T jako textař
2007 To tenkrát v druhý světový...
2007 Vracecí kocour
Jarmo Mäkelä

Jarmo Juhani Mäkelä (s. 11. toukokuuta 1955 Oulu) on suomalainen urheilujohtaja. Hän toimi Suomen Urheiluliiton toimitusjohtajana syyskuusta 2012 toukokuuhun 2018. Mäkelä on toiminut useissa yleisurheilun arvokilpailuissa Suomen joukkueen johtotehtävissä .
Mäkelän ura urheilun valmennus- ja järjestötoiminnassa alkoi vuonna 1978 Vesannon kunnan liikuntasihteerin tehtävässä. Vuonna 1979 hän siirtyi Kuortaneen urheiluopiston liikunnan lehtoriksi. Tätä tehtävää hän hoiti vuoteen 1986, jonka jälkeen hän toimi vuodet 1986–1988 Suomen Urheiluliiton hyppyjen ja moniotteluiden päävalmentajana. Seuraavat kaksi vuotta eli 1988–1990 hän toimi Suomen Urheiluliiton lajipäällikkönä ja vuodet 1990–2000 päävalmentajana. Ennen toimitusjohtajuutta hän toimi vuodet 2000–2012 liiton huippu-urheilujohtajana. Hän on kuulunut myös SUL:n Valmentajayhdistys ry:n hallitukseen.
Omalla urheilu-urallaan Mäkelä voitti kymmenottelun Suomen mestaruuden Porissa 1983 tuloksella 7 419 pistettä. Ennätyksensä 7 427 pistettä hän teki samana vuonna Huittisissa. Hän on lähtöisin Vesannolta ja edusti uransa viimeisinä vuosina Kuortaneen Kuntoa. Hänen tyttärensä Annu Mäkelä on entinen seiväshyppääjä.
John Warner

| John Warner |
| --- | --- |

Yhdysvaltain senaattori Virginiasta
 1979-01-022. tammikuuta 1979–2009-01-033. tammikuuta 2009  
Edeltäjä:  William L. Scott
Seuraaja:  Mark Warner
Yhdysvaltain laivastoministeri
 1972-04-055. huhtikuuta 1972–1974-04-088. huhtikuuta 1974  
Edeltäjä:  John Chafee
Seuraaja:  J. William Middendorf
Henkilötiedot
Syntynyt: 18. helmikuuta 1927 Washington (DC)
Kuollut: 25. toukokuuta 2021 (94 vuotta) Alexandria, Virginia
Puoliso:  Catherine Mellon (vih. 1957; ero 1973) Elizabeth Taylor (vih. 1976; ero 1982) Jeanne Vander Myde (vih. 2003)
Tiedot
Puolue:  republikaanit
 Nimikirjoitus
John William Warner III (18. helmikuuta 1927 Washington (DC) – 25. toukokuuta 2021 Alexandria, Virginia) oli yhdysvaltalainen republikaanipoliitikko. Hän toimi Yhdysvaltain laivastoministerinä vuosina 1972–1974 ja edusti Virginiaa Yhdysvaltain senaatissa 1979–2009.
Warner syntyi Washington DC:ssä ja opiskeli siellä St. Albans Schoolissa. Hänen vanhempansa olivat John W. ja Martha Budd Warner. Hän aloitti Yhdysvaltain laivastossa vuonna 1944 ja opiskeli Washington and Lee Universityssä sekä Virginian yliopiston School of Law'ssa.
Warner on Korean sodan veteraani ja ammatiltaan lakimies. Hän oli kolmesti naimisissa; toinen avioliitto oli näyttelijä Elizabeth Taylorin kanssa 1976–1982. Nykyinen avioliitto Jeanne Vander Myden kanssa alkoi 15. joulukuuta 2003.
Warner ei pyrkinyt enää jatkokaudelle vuoden 2008 vaaleissa. Hän kuoli sydämen vajaatoimintaan 94-vuotiaana toukokuussa 2021.
Jan Weenix

Jan Weenix, Robbert Duval ja Johannes Vollevens.
Jan Weenix (1640–1719) oli hollantilainen taidemaalari. Hän työskenteli 1664–1668 Utrechtissa, 1702–1712 Düsseldorfissa Pfalzin vaaliruhtinaan Johann Wilhelmin palveluksessa sekä pääasiallisesti Amsterdamissa.
Metsästyksen päätyttyä (1665), Alte Pinakothek.
Maalattuaan aluksi maisemakuvia henkilöineen samaan tapaan kuin isänsä Jan Baptist Weenix hän siirtyi myöhemmin yksinomaan asetelmamaalauksen (stilleben) alalle. Hän kuvaa maalauksissaan tavallisesti kaadettua metsänriistaa: jäniksiä ja lintuja mutta myös hedelmiä ja kukkia maisemataustaa vasten. Yksityiskohtien käsittely on hienoa, miniatyyrien tapaista, mutta samalla on silti pidetty silmällä kokonaisuuden koristeellisuutta ja yhtenäistä vaikutusta. Muutamia hänen parhaita maalauksiaan on Münchenin Vanhassa pinakoteekissa.
Aiheesta muualla

Kuvia tai muita tiedostoja aiheesta Jan Weenix Wikimedia Commonsissa
Joaquín Javier Uriz Lasaga

Joaquín Javier Uriz Lasaga (25. toukokuuta 1747 Sada de Sangüesa – 17. syyskuuta 1829) oli espanjalainen roomalaiskatolinen piispa. Hänet nimitettiin Pamplonan hiippakunnan johtoon 4. syyskuuta 1815, ja piispaksi vihkiminen seurasi 15. lokakuuta. Pääkonsekraattorina toimi Rafael Múzquiz Aldunate, jota avustivat Manuel Benito Tabernero ja Felipe Montoya Díez.
Uriz Lasaga kuoli 82-vuotiaana virassa.
Jarmo Matikainen

| Henkilötiedot |
| --- | --- | --- | --- |
Syntymäaika: 21. helmikuuta 1960 (ikä 64)
Syntymäpaikka: , Suomi
Seura
Seura: Wales (naiset)
Tehtävä: päävalmentaja
Seurat
| Vuodet | Seura | O | (M) |
| 1981 | Trikiinit | – | (–) |
| 1982–1987 | Ponnistus | – | (20) |
| 1988 | KontU | 22 | (2) |
| 1989–1990 | Ponnistus | 41 | (15) |
| 1991 | MPS | 20 | (5) |
| 1992–1997 | Viikingit | – | (7) |
Valmennusura
1995–1997: Viikingit
1998: Ponnistus
1999–2010: Suomi TU17   Suomi TU19   Suomi (naiset) (apuv.)
2010–: Wales (naiset)
 Seurajoukkueuran tilastot kattavat vain kansalliset sarjat.
Jarmo Matikainen (s. 21. helmikuuta 1960) on suomalainen jalkapallovalmentaja ja entinen jalkapalloilija. Hän toimii tällä hetkellä Walesin naisten jalkapallomaajoukkueen päävalmentajana. Matikaisen tehtäviin kuuluu myös Walesin alle 17- ja 19-vuotiaiden tyttöjen maajoukkueiden valmennustehtävät.
Omalla pelaajaurallaan Matikainen pelasi Suomen toiseksi ja kolmanneksi korkeimmilla sarjatasoilla eri pääkaupunkiseudun joukkueissa. Vuonna 1999 hän siirtyi Suomen Palloliiton palvelukseen tyttöjen maajoukkuevalmentajaksi. Vuonna 2005 Suomen alle 19-vuotiaiden tyttöjen joukkue selvisi Matikaisen valmentamana EM-kisojen välieriin. Hän toimi samana vuonna myös Suomen naisten jalkapallomaajoukkueen kakkosvalmentajana Suomessa järjestetyissä EM-kisoissa.
Elokuussa 2010 Matikainen siirtyi Palloliiton maajoukkuepäällikön tehtävistä Walesin naisten maajoukkueen päävalmentajaksi. Hän on ensimmäinen Walesin naisten maajoukkueen täysipäiväinen päävalmentaja.
Jan Werner Danielsen

| Jan Werner Danielsen> Henkilötiedot |
| --- | --- |
Syntynyt: 10. huhtikuuta 1976 Kongsvinger, Norja
Kuollut: 28. syyskuuta 2006 (30 vuotta)
Ammatti:  laulaja
Muusikko
Taiteilijanimi:  Jan Werner
Tyylilajit:  popmusiikki 
  [ Muokkaa Wikidatassa ] [ ohje ]  
Jan Werner Danielsen (taiteilijanimeltään Jan Werner; 10. huhtikuuta 1976 Kongsvinger – 28. syyskuuta 2006) oli norjalainen laulaja, joka oli kotoisin Nord-Odalista. Hän voitti NRK:n Talentiaden-kykyjenetsintäohjelmasta vuonna 1994, ja kaikki hänen kahdeksan albumiaan nousivat 15 kärkeen VG-listalla. Werner edusti Norjaa vuoden 1994 Eurovision laulukilpailussa Elisabeth Andreassenin kanssa.
Werner kuoli sydämen vajaatoimintaan 30-vuotiaana vuonna 2006.
Albumit

All By Myself (1995)
Inner Secrets (1997)
Music Of The Night – My Favourite Musical Songs (1998)
Bettan & Jan Werners jul (1999)
Singer Of Songs (2003)
Stronger (2006)
Eg veit i himmerik ei borg (2007)
One More Time – The Very Best Of (2010)
Joaquín Dualde

| Mitalit> Maa:   Espanja.Miesten maahockey. Olympialaiset  | Mitalit> Maa:   Espanja.Miesten maahockey. Olympialaiset  | Mitalit> Maa:   Espanja.Miesten maahockey. Olympialaiset  | Maa:   Espanja> Miesten maahockey. |
| --- | --- | --- | --- |
|  Pronssia | Rooma 1960 | maahockey |  |
Joaquín Dualde Santos de Lamadrid (14. marraskuuta 1932 Barcelona – 28. huhtikuuta 2012) oli espanjalainen maahockeypelaaja ja olympiamitalisti.
Dualde kuului Espanjan olympiapronssia Roomassa 1960 voittaneeseen joukkueeseen. Hän pelasi kuudessa ottelussa ja teki kaksi maalia, joista toisen Yhdistynyttä kuningaskuntaa vastaan käydyssä ja Espanjan 2–1-voittoon päättyneessä pronssiottelussa.
Dualde kuoli 79 vuoden ikäisenä 28. huhtikuuta 2012.
Joaquín Fernández

Joaquín Fernández Corredor (s. 22. tammikuuta 1971 Mataró, Katalonia) on entinen espanjalainen uimari, joka osallistui kotimaansa riveissä kolmiin olympialaisiin, alkaen vuodesta 1988. Hänen parhaaksi sijoituksekseensa olympialaisissa jäi 10. sija vuonna 1992.
Jan Thore Grefstad

Jan Thore Grefstad (s. 30. tammikuuta 1978, Tromssa) on norjalainen heavy metal -laulaja. Tällä hetkellä hän laulaa yhtyeissä Saint Deamon ja Wild Willy's Gang. Hän on toiminut myös Frostmoonin ja Highland Gloryn laulajana.
Diskografia > Highland Glory

From the Cradle to the Brave (2003)
Forever Endeavour (2005)
Diskografia > Wild Willy's Gang

Camouflage (2005)
Diskografia > Saint Deamon

In Shadows Lost From the Brave (2008)
Euroopan unionin kansalaisuus

Kaikille Euroopan unionin kansalaisille yhtenäistä passia pidetään yhtenä kansalaisuuden symbolina.
Euroopan unionin kansalaisuus on Euroopan unionin (EU) jäsenmaiden kansallisten kansalaisuuksien rinnalla turvaten Euroopan unionin asukkaille tietyt perusoikeudet. EU-kansalaisuus perustuu vuonna 1992 solmittuun Maastrichtin sopimukseen. Vuonna 2007 EU-kansalaisuuden periaatteet vahvistettiin Lissabonin sopimuksella.
Euroopan unionin kansalaisuus toimii jäsenmaiden kansalaisuuden rinnalla sitä täydentäen eikä sitä korvaten. EU-kansalaisuudesta on haettu inspiraatiota myös ns. Pohjoismaiden kansalaisuuteen, sillä vaikka Pohjoismaiden välisten sopimuksien nojalla kansalaisilla on tiettyjä oikeuksia toisissa Pohjoismaissa, mistään kansalaisuudesta ei kuitenkaan puhuta.
Vuosi 2013 oli Euroopan unionin kansalaisuuden teemavuosi, koska Maastrichtin sopimus täytti 20 vuotta.
Oikeudet

Euroopan unionin perusoikeuskirja takaa Euroopan unionin kansalaisille mm. seuraavat oikeudet:
oikeus äänestää ja asettua ehdolle Euroopan unionin parlamenttivaaleissa
oikeus äänestää ja asettua ehdolle toisten jäsenmaiden kuntavaaleissa
oikeus hyvään hallintoon
oikeus päästä käsiksi pöytäkirjoihin
oikeus panna alulle anomuksia
oikeus vapaaseen liikkuvuuteen ja asuinpaikkaan
oikeus diplomaatti- ja konsulipalveluihin
Viimeinen oikeus tarkoittaa sitä, että EU-kansalaisilla on oikeus saada palvelua toisen EU-maan diplomaattisista edustustoista, mikäli ulkomailla ei ole henkilön kotimaan edustustoa.
Vapaan liikkuvuuden nojalla EU-kansalaiset saavat muuttaa toisiin EU-maihin. Tätä ei tarvitse rekisteröidä paikallisille viranomaisille, jos muutto on väliaikainen ja kestää alle 3 kuukautta. Jäsenmaan omasta lainsäädännöstä riippuen muutosta voidaan tosin vaatia ilmoitus. Mikäli henkilö aikoo oleskella toisessa jäsenmaassa yli 3 kuukautta, tämän tulee rekisteröityä uuden kotimaansa asukkaaksi.
Euroopan unionin kansalaisuuden saaminen

Henkilöt, joilla on jonkin Euroopan unionin jäsenvaltion kansalaisuus, on automaattisesti myös EU-kansalaisuus. Näin ollen EU-kansalaisuuden saaminen on kunkin jäsenvaltion oman kansalaisuuslain käsissä.
Euroopan unionin kansalaisuuden saaminen > Poikkeuksia

EU-sopimukset pätevät myös sellaisilla Euroopan merentakaisilla alueilla, joiden kansalaiset lasketaan lähtökohtaiseksi EU-kansalaisiksi. Näiden alueiden kansalaisilla on siis Euroopan unionin kansalaisuus unioniin kuuluvan jäsenmaan kansalaisuuden kautta, vaikka itse alue ei kuuluisikaan unioniin. Tällaisia alueita on kolmella EU:n jäsenmaalla:
Tanska (Grönlanti)
Alankomaat (Curaçao, Bonaire, Sint Eustatius, Aruba, Saba, Sint Maarten)
Ranska (Uusi-Kaledonia, Ranskan eteläiset ja antarktiset alueet, Wallis ja Futuna, Saint-Barthélemy, Saint-Pierre ja Miquelon, Ranskan Polynesia)
Joaquín Hermes Robledo Romero

Joaquín Hermes Robledo Romero (s. 26. syyskuuta 1950 Asunción) on paraguaylainen roomalaiskatolinen piispa. Hänet vihittiin papiksi Asunciónin arkkihiippakuntaan 25. joulukuuta 1975 ja inkardinoitiin San Lorenzon hiippakuntaan 18. toukokuuta 2000.
Robledo Romero sai 1. heinäkuuta 2009 nimityksen Carapeguán hiippakunnan koadjuuttoripiispaksi, ja piispaksi konsekroinnin suoritti 30. elokuuta Eustaquio Pastor Cuquejo Verga, jota avustivat Celso Yegros Estigarribia ja Adalberto Martínez Flores. 10. heinäkuuta 2010 Robledo Romerosta tuli Carapeguán piispa.
Jared Gomes

| Jared Gomes |
| --- | --- |

Henkilötiedot
Syntynyt: 20. lokakuuta 1988 (ikä 35) Brampton, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Paino:  86 kg
Seura
Seura:  Bridgeport Sound Tigers
Sarja:  AHL
Pelaajaura
Pääsarjaura:  2012–
Aik. seurat:  San Antonio Rampage   Straubing Tigers
Jared Gomes (s. 20. lokakuuta 1988 Brampton, Ontario, Kanada) on kanadalainen jääkiekkoilija, joka pelaa AHL-seura Bridgeport Sound Tigersissa.
Ura

11. lokakuuta 2014 Gomes teki ammattilaissopimuksen siirtyessään AHL-joukkue Hamilton Bulldogsiin koeaika -sopimuksella. Vain viisi päivää myöhemmin 16. lokakuuta hänen sopimus saksalaisen DEL-joukkue Straubing Tigersin kanssa julkaistiin. Hän teki kaudella 2014-2015 41 pelaamassaan ottelussa 14 tehopistettä.
3. kesäkuuta 2015 Gomes palasi Pohjois-Amerikkaan tehdessään kauden 2015-2016 kattavan sopimuksen AHL-joukkue Bridgeport Sound Tigersin kanssa.
Tilastot

Käännös suomeksi
Jenpeg

Jenpeg on kylä Manitoban provinssissa Kanadassa. Se sijaitsee Manitoba Provincial Road 373 -maantien varrella Nelsonjoen muodostaman Cross Lake -järven etelärannalla ja linnuntietä noin 525 kilometriä pohjoiseen Winnipegistä sekä noin 120 kilometriä etelään Thompsonista. Järven itärannalla 19 kilometrin päässä koillisessa sijaitsee Cross Laken kylä.
Jenpegissä sijaitsee Nelsonjokeen rakennettu Jenpegin vesivoimala. Se on rakennettu vuosina 1972–1979 ja sen omistaa sähköyhtiö Manitoba Hydro.